Yao Ming - budućnost NBA lige (18/3/03) - 2003-03-18
"Mali div" iz Šangaja je nova sezancija NBA lige
Visok je dva metra i 26 centimetara a nadimak mu je “mali div”. Dvadesetdvogodišnji Kinez Yao Ming u prvoj je godini igranja u NBA košarkaškoj ligi postao prava senzacija. Yao Ming rođen je u Šangaju, u Kini. Njegova visina ne čudi obzirom da su mu oba roditelja bivši košarkaški reprezentativci Kine, otac mu ima dva metra, a majka metar devedeset i jedan. S četiri godine Yao je bio viši od većine osmogodišnjaka. Košarku je počeo trenirati s devet godina, a s četrnaest je postao juniorski reprezentativac Šangaja. S osamnaest zaigrao je za reprezentaciju Kine, a 2000-te godine na Olimpijadi u Sidneyu bio najbolji u ekipi po broju skokova, blokada i postotku ubačaja. Yao je pet godina igrao u kineskoj profesionalnoj ligi za ekipu Shangai Sharks. 2001. godine bio je najbolji igrač lige a prošle sezone njegova momčad je osvojilia svoj prvi naslov prvaka Kine. Nakon toga Yao je bio prvi izbor Houston Rocketsa, kao prvi stranac u povijesti NBA-a koji je izabran kao broj jedan. Njegov sugirač Steve Francis kaže da se Yao brzo privikao na novu sredinu te da se se čini da je u Americi već 20 godina. Trener Rocketsa Rudi Tomjanovich kaže da dolazak Yao Minga ima ogromne posljedice na NBA ligu: " Yao je zlatni most između dva svijeta. On otvara potpuno novu eru i služi kao inspiracija mladim igračima iz Azije. On je igrač posebne vrste. Pravi je atleta, ima igru pod košem, a i dobar je dodavač s odličnim osjećajem za igru. Tko zna što će budućnost donijeti". Yao Ming je iznenađen pozornošću koju mu američka javnost pridaje i popularnošću koja ovo je daleko premašilo njegove snove. On je najprepozantljiviji i i marketinški najeksponiraniji kineski profesionalni sportaš svih vremena. Između ostalog nastupio je i u popularnim duhovitim reklamama za Apple kompjutere i VISA kreditne kartice. Na terenu Yao je također učinkovit, s projekom od 14 koševa i osam skokova po utakmici te s šestim najboljim postotkom ubačaja u ligi. Ne događa se često da debitant poput Yao-a nastupi u prvoj postavi All-Star utakmice, što je on postigao skupivši na poziciji centra više glasova navijača od zvijezde Los Angeles Lakersa - Shaqueilea O’Neila. Houston Rocketsi su posljednji put osvojili naslov prvaka NBA lige 1995. godine predvođeni još jednom međunarodnom zvijezdom, Nigerijcem Hakeem Olajuwonom te se nadaju da će im Yao Ming pomoći da uskoro dođu do novog naslova.